ସ୍ଥାୟୀ ଜୀବାଣୁ ପୁଂଗ୍ରନ୍ଥି ପ୍ରଦାହ

ତୀବ୍ର ବ୍ୟାକ୍ଟେରିଆ ପ୍ରୋଷ୍ଟାଟାଇଟିସ୍ ପରେ ୧୦% ଲୋକଙ୍କଠାରେ କ୍ରନିକ୍ ବ୍ୟାକ୍ଟେରିଆ ପ୍ରୋଷ୍ଟାଟାଇଟିସ ବିକଶିତ ହୁଏ ।  ସଙ୍କଟ କାରକ ମଧ୍ୟରେ ମୂତ୍ରାଶୟ କ୍ୟାଥେରାଇଜେସନ୍, ମଧୁମେହ, ପ୍ରୋଷ୍ଟେଟ୍ ବାୟୋପ୍ସି, ସୁନ୍ନତ ହୋଇନଥିବା ଏବଂ ପ୍ରୋଷ୍ଟେଟର ଟ୍ରାନ୍ସୁୟୁରେଥ୍ରାଲ୍ ରିସେକସନ୍ (TURP) ଅନ୍ତର୍ଭୁକ୍ତ କରେ ।  ଅଧିକାଂଶ ରୋଗ ଜୀବାଣୁ ଏସ୍କେରିସିଆ କୋଲାଇ କାରଣରୁ ହୋଇଥାଏ । ଲକ୍ଷଣ, ପରୀକ୍ଷା ଏବଂ ପରିସ୍ରା ପରୀକ୍ଷା ଇତ୍ୟାଦି ଦେଖି ରୋଗ ନିର୍ଣ୍ଣୟ କରାଯାଏ ।  ରୋଗ ନିର୍ଣ୍ଣୟ ପାଇଁ ଯୁକ୍ତାତ୍ମକ କଲଚର ଆବଶ୍ୟକ । ପ୍ରୋଷ୍ଟାଟାଇଟିସର ଅନ୍ୟାନ୍ୟ ରୂପ ମଧ୍ୟରେ ତୀବ୍ର ବ୍ୟାକ୍ଟେରିଆ ପ୍ରୋଷ୍ଟାଟାଇଟିସ୍ ଏବଂ କ୍ରନିକ୍ ପେଲଭିକ୍ ଯନ୍ତ୍ରଣା ସିଣ୍ଡ୍ରୋମ (CPPS) ଅନ୍ତର୍ଭୁକ୍ତ ।

ଏହି ରୋଗ ଚିକିତ୍ସାରେ ସାଧାରଣତଃ ୪ରୁ ୧୨ ସପ୍ତାହ ପର୍ଯ୍ୟନ୍ତ ପାଟିରେ ଆଣ୍ଟିବାୟୋଟିକ ଦିଆଯାଏ । ପରିସ୍ରା କଲଚର ଅନୁସାରେ  ଆଣ୍ଟିବାୟୋଟିକ ଦିଆଯାଏ ଯେପରିକି ଲେଭୋଫ୍ଲୋକ୍ସାସିନ୍ କିମ୍ବା ଆଜିଥ୍ରୋମାଇସିନ୍ ।  ଆଲଫା ବ୍ଲକର୍ ଯେପରିକି ଟାମସୁଲୋସିନ ଏବଂ ଯନ୍ତ୍ରଣା ନିବାରକ ଔଷଧ ମଧ୍ୟ ବ୍ୟବହାର କରାଯାଇପାରେ । ଏହି ରୋଗର ସାଧାରଣଃ ପୁନରାବୃତ୍ତି ହୁଏ । ଜୀବନର କୌଣସି ସମୟର ପୁରୁଷମାନଙ୍କର କ୍ରନିକ୍ ବ୍ୟାକ୍ଟେରିଆ ପ୍ରୋଷ୍ଟାଟାଇଟିସ୍ ଦେଖାଯାଏ |  ଏହା ସାଧାରଣତ ୫୦ ବର୍ଷରୁ କମ୍ ବୟସରେ ହୁଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki